Title: Magánszemélyek kommunális adórendelete egységes szerkezetben
Subject: *
Author: PH 340
Last saved by: V.A.
Company: Polgármesteri Hivatal, Ajka

Ajka Város Önkormányzata Képviselő-testületének 
a MAGÁNSZEMÉLYEK KOMMUNÁLIS ADÓJÁRÓL  szóló többször módosított 12/1999.(V. 13.) rendelete
egységes szerkezetben

(A vastag dőlt betűkkel írt szövegrész a helyi adókról szóló 1990. évi C. törvény, illetve az adózás rendjéről szóló 2003. évi XCII. törvény hatályos rendelkezéseit, a vékony normál betűs szövegrész helyi rendelkezéseket tartalmaz.)

Ajka Város Önkormányzatának Képviselő-testülete a többször módosított 1990. évi C. törvény 1. §. (1) bekezdésében, valamint a 6. §-ban foglalt felhatalmazás alapján magánszemélyek kommunális adójának bevezetését rendeli el.
A magánszemélyek kommunális adójának célja, hogy növelje az önkormányzat saját bevételeit, és forrásul szolgáljon az önkormányzat beruházásában megvalósuló infrastrukturális fejlesztésekhez, környezetvédelmi feladatok megoldásához.

1. §.

Módosította a 10/2004.(IV.20.) rendelet

Az adókötelezettség

Kommunális adófizetési kötelezettség terheli azt a magánszemélyt, 
a)	aki az önkormányzat illetékességi területén épület, építmény tulajdonosa,  illetve
b.) aki nem magánszemély tulajdonában álló lakás bérleti jogával rendelkezik.

2. §.
Az adó alanya

(1)	Az adó alanya az a magánszemély, aki a naptári év első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos, a vagyoni értékű jog jogosítottja a továbbiakban együtt: tulajdonos.)
(2)	Valamennyi tulajdonos által írásban megkötött és az adóhatósághoz benyújtott megállapodásban az (1) bekezdésben foglaltaktól el lehet térni.
(3)	Társasház, lakásszövetkezet esetén a lakástulajdonosok önálló adóalanyok, a közös használatú nem kiegészítő helyiségek után az adó alanya az említett közösség.

3. §.
Az adókötelezettség keletkezése és megszűnése

(1)	Az adókötelezettség a használatbavételi, illetőleg a fennmaradási engedély kiadását követő év első napján keletkezik. Az engedély nélkül épült, vagy anélkül használatba vett építmény esetében az adókötelezettség a tényleges használatbavételt követő év első napján keletkezik.
(2)	Az adókötelezettség megszűnik az építmény megszűnése évének utolsó napján. Az építménynek az év első felében történő megszűnése esetén a második félévre vonatkozó adókötelezettség megszűnik.

(3)	Az 1. §. b. pontjában foglalt lakásbérleti jog esetén az adókötelezettség a lakásbérleti jogviszony létrejöttét követő év első napján keletkezik és a jogviszony megszűnése évének utolsó napján szűnik meg.
(4)	A lakásbérleti jogviszonynak az év első felében történő megszűnése esetén a második félévre vonatkozó adókötelezettség megszűnik.
(5)	Az építmény használatának szüneteltetése az adókötelezettséget nem érinti. 

4. §.

Kiegészítette új f.) ponttal: 40/2004.(XII.17.) rendelet, új (5) bekezdéssel kiegészítette:24/2009.(VI.30.) rendelet

Adómentesség 

(1)	Mentes az adó alól:

Kiegészítette :a 10/2004.(IV.20.) rendelet

a.) a szükséglakás,
b.) a szociális, egészségügyi, gyermekvédelmi, illetve nevelési-oktatási tevékenység céljára szolgáló helyiség,
c.) a lakáshoz tartozó kiegészítő helyiségek, amennyiben rendeltetésszerűen használják,
d.) a nem vállalkozás céljára használt garázs.
e.) a magánszemély tulajdonában levő vállalkozási célú épület, építmény (pl.:üzlet, iroda, garázs, műhely, raktár, üzem, vendéglő stb.)
(2) Mentesül az adófizetés alól:

Módosította a 40/2004. (XII.17.)  rendelet

		a.)  Az az adóalany, aki előző év december 31-ig nyugdíjas. Aki az adott év június 30-ig nyugdíjas az adott év II. félévétől mentesül az adó megfizetése alól..
		b.) Az az adóalany, aki az önkormányzattól a következő rendszeres pénzbeni ellátások valamelyikében részesül: rendszeres gyermekvédelmi támogatás, rendszeres szociális segély, időskorúak járadéka. 
		c.) Egy lakás után az az adóalany, aki előző év december 31-ig a 70. életévét betöltötte. 
		d.) Az az adóalany, aki Ajka város közigazgatási területén új lakást vásárol, lakóházat épít, vagy emelet-ráépítéssel, tetőtér-beépítéssel újabb önálló lakást létesít, és ott lakóhellyel rendelkezik, a használatbavételi engedély kiadását követő 10 évben. 

Módosította a 40/2004. (XII.17.)  rendelet

		e.) Az az adóalany, aki

Módosította: 4/2007.(I.29.) rendelet

-	szennyvízcsatorna közműfejlesztési hozzájárulást fizet, és a csatornarendszerre rákapcsol, a rákapcsolást követően,
-	önerős közút, járda építésében részt vállalt, az építés befejezését követően, 
-	a panel-felújítási programban részt vállal, a felújítás befejezését követően
minden 100.000 forint önrész után két évre, de maximum 10 évre
f.) Az az adóalany, aki lakása, lakóháza homlokzatát felújítja és ennek értéke a 100.000 forintot eléri, illetve meghaladja és ezt számlákkal vagy saját munkavégzés esetén műszaki árkalkulációval igazolja, az a befejezés évét követően minden 100.000 forint után két évre, de maximum 10 évre adómentességben részesül. A mentesség a 2004. Évben megkezdett felújításokra is vonatkozik.  

Módosította: 4/2007.(I.29.) rendelet

(3) Mentesül az adó alól:

Módosította a 24/2009. (VI.30.) rendelet

     a)  	Az az adóalany, aki 2008. július 1-jétől, vagy azt követően vált munkanélkülivé és jelenleg is az, regisztrált munkanélküli. 
     b)	A mentességet az adóalanynak kell kérni, az erre szolgáló nyomtatványon, melyhez csatolnia kell a Munkaügyi Központ kirendeltsége által kiadott igazolást. 
     c)	A kérelmet a munkanélkülivé válást követő 60 napon belül lehet benyújtani annak érdekében, hogy  a következő félévi, illetve évi adó törlésre kerülhessen. 
     d)	Amennyiben a munkanélküli adóalany időközben elhelyezkedik (munkába áll), azt köteles az adóhatóságnak 15 napon belül írásban bejelenteni. „

. 
(4) A mentesség halmozottan nem vehető igénybe. 

Módosította a 39/2003. (XII.16.) rendelet

 (5) Az adómentességet az adóalany kérelme alapján, nevére szóló dokumentumok csatolásával együtt kérheti egy lakás ingatlanra vonatkozóan, a fizetési kötelezettségig. A mentesség csak a kérelem benyújtásának időpontjától adható meg, visszamenőlegesen a már megfizetett adóra nem érvényesíthető. 

5. §.

Módosította a 21/1999. (XI.25. rendelet

Az adó mértéke

Az adó mértéke az 1. §-ban meghatározott adótárgyanként, illetve lakásbérleti jogonként  6.000 Ft/év.
6. §.
Eljárási szabályok

(1) A magánszemélyek kommunális adóját az adóhatóság kivetés útján, határozattal állapítja meg.
(2)	Az adózó az adó megállapítása érdekében az adókötelezettség keletkezését (változását) követõ 15 napon belül adóbevallást köteles tenni az e célra szolgáló nyomtatványon.
(3)	Nem kell újabb bevallást tenni mindaddig, ameddig az adót (adókötelezettséget) érintő változás nem következik be.
(4)	Az adózónak az adót két egyenlő részletben, március 15-ig, illetve szeptember 15-ig kell megfizetni.

Módosította a 39/2003. (XII.16.) rendelet

7. §.
Értelmezõ rendelkezések

(1) Építmény: olyan ingatlan jellegű, végleges vagy ideiglenes műszaki alkotás (épület, műtárgy), amely általában a talajjal való egybeépítés vagy a talaj természetes állapotának megváltoztatása révén jött létre. Lakás és nem lakás céljára szolgáló épület, épületrész. 

Módosította a 3/2001. (II.8.) rendelet

	Nem minősül építménynek a 3 évnél rövidebb időtartamra létesített építmény.
(2)	Épület: olyan építmény, amely a környezõ külső tértől épületszerkezetekkel részben vagy egészben elválasztott teret alkot és ezzel az állandó vagy időszakos tartózkodás, illetõleg használat feltételeit biztosítja, ideértve az olyan önálló létesítményt is, amely részben vagy teljes belmagasságával a környező csatlakozó terepszint alatt van.
	Az épületrész az épület műszakilag elkülönített, külön bejárattal ellátott része.
(3)	Lakás és szükséglakás: A lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. mellékletének 1-6. pontjában foglaltak alapján ilyennek minősülő és az ingatlan-nyilvántartásban lakóház, vagy lakás megnevezéssel nyilvántartott, vagy ilyenként feltüntetésre váró ingatlan, a rendeltetésszerű használatához szükséges - helyben szokásos vagy előírt teleknagyságot meg nem haladó földrészlettel együtt.
(4)	Kiegészítő helyiség: az, amely a lakástulajdon rendeltetésszerű használatához szükséges, de huzamos emberi tartózkodásra részben és ideiglenesen sem szolgál. Ilyenek pl.: tüzelőtér, tüzelő- és salaktároló, szárító, padlás, szerszámkamra, szín, pince, egyéb tárolók (kerékpár-, babakocsi-, lomtároló), hő- és gázfogadók.
(5)	Építmény megszűnése:  ha az épületet lebontják, vagy megsemmisül, illetõleg ha az illetékes építésügyi hatóság a használatbavételi engedélyt visszavonta.
(6)	Tulajdonos: az ingatlan tulajdonosa az a személy vagy szervezet, aki/amely az ingatlan-nyilvántartásban tulajdonosként szerepel. Amennyiben az ingatlan tulajdonjogának átruházására irányuló, ingatlan-nyilvántartási bejegyzésre alkalmas szerződést a földhivatalhoz benyújtották, a szerző felet kell tulajdonosnak tekintetni.
(7)	Vagyoni értékű jog: a kezelői jog, a tartós földhasználat, a haszonélvezet, a használat joga - ideértve a külföldiek ingatlan-használati jogát is -, a földhasználat és a lakásbérlet.
(8)	Önkormányzat illetékességi területe: Az önkormányzat közigazgatási határa által behatárolt - bel- és külterületet magában foglaló - térség, amelyre az önkormányzati hatáskör kiterjed.

8. §.

Új (5) bekezdéssel egészítette ki:40/2004. (XII.17.) rendelet

Átmeneti és záró rendelkezések

(1)	E rendelet 1999. július 1. napján lép hatályba.
(2)	Az e rendeletben külön nem szabályozott kérdésekben a helyi adókról szóló 1990. évi C. törvény, valamint az adózás rendjéről szóló 2003. évi XCII. törvény rendelkezéseit kell alkalmazni.
(3)	1999. évben az adóbevallás benyújtásának határideje: július 31., a második félévi időarányos adót szeptember 15-ig kell megfizetni.
^(4)	A 4. §.(2) bekezdés d.)-e.) pontjaiban meghatározott mentességek első alkalommal a 2004. évi megvalósulást követően 2005. évben vehetők igénybe. 

Módosította a 39/2003. (XII.16.) rendelet

(5)  A rendelet 4.§ (2) a) pontjában megjelölt éves mentességet a tárgyév február 15-ig, a II. félévi mentességet pedig a tárgyév július 15-éig az erre rendszeresített nyomtatványon kell kérni. 

A j k a , 1999. május 13.

A rendelet kihirdetésének napja: 1999. május 17.

		Ékes József sk. 	Dr. Gasztonyi Erzsébet sk.
		polgármester	j e g y z ő

C:\HIV99C\ONKORM\TESTUL\ELOTERJ\PMKAINDO.DOC